સતત દોઢ કલાક સુધી કોંગ્રેસના સભ્યોએ આક્રમક વિરોધ ચાલુ રાખતાં સામાન્ય સભા શરૂ થઈ શકી ન હતી. આખરે મેયરે તોફાન કરનારા સભ્યોને સભામાંથી સસ્પેન્ડ કરવાનું જણાવ્યુ હતું. મેયરની સૂચના બાદ પોલીસ દ્વારા કોંગી સભ્યોને બહાર કાઢવા માટે તજવીજ હાથ ધરાઈ હતી. પોલીસ સાથે ધક્કામુક્કી દરમિયાન કોંગ્રેસના સભ્ય પિંકીબેન પટેલને ઝપાઝપી થઈ હતી અને તેમને ટીંગાટોળી કરી લઈ જવાયા હતા. જો કે કોંગ્રેસના સભ્યો સભા ચાલવા દેવા તૈયાર થયા બાદ સ્થિતિ થાળે પડી હતી.